PATVIRTINTA

 Jonavos pradinės mokyklos

 direktoriaus 2017 m. vasario 28 d.

 įsakymu Nr.V1-29

**JONAVOS PRADINĖS MOKYKLOS ELEKTRIKO**

 **PAREIGYBĖS APRAŠYMAS**

**I SKYRIUS**

**PAREIGYBĖ**

1. Jonavos pradinės mokyklos elektriko (toliau – elektrikas) pareigybė yra priskiriama paslaugų sektoriaus darbuotojų grupei.

2. Pareigybės lygis – C.

3. Pareigybės paskirtis- atlikti mokyklos elektros ūkio techninę priežiūrą, eksploataciją ir remontą.

4. Pareigybės pavaldumas – elektrikas tiesiogiai pavaldus Jonavos pradinės mokyklos direktoriui ir ūkvedžiui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Elektrikas turi turėti ne žemesnį kaip vidurinį išsilavinimą ir įgytą profesinę kvalifikaciją.

6. Elektrikas turi žinoti, mokėti ir išmanyti:

6.1. elektrotechnikos pagrindus;

6.2. pagrindinius duomenis apie pastoviąją ir kintamąją srovę;

6.3. elektros apšvietimo tinklų aptarnavimo, remonto būdus ir priemones;

6.4. elektros įrengimų ir prietaisų montavimo ir remonto būdus bei eiliškumą;

565. žemos įtampos laidų litavimo ir sujungimo būdus;

6.6. elektrotechninių medžiagų pagrindines rūšis, savybes ir paskirtį;

6.7. elektros variklių ir prietaisų, generatorių, transformatorių, komutacinės ir įvadinės aparatūros, akumuliatorių, jungiklių, kontaktų darbo principus ir sandarą;

6.8. racionaliausius elektros įrengimų ir prietaisų patikrinimo, remonto, surinkimo, apsaugos nuo perkrovų būdus;

6.9. relinės apsaugos paskirtį;

6.10. įrengimų ir prietaisų maitinimo šaltinių veikimo principus;

6.11. sudėtingų kontrolinių matavimo prietaisų paskirtį ir naudojimo sąlygas;

6.12. visų rūšių elektrinių jungčių techninius reikalavimus;

6.13. telemechanikos ir elektronikos pagrindus;

6.14. bendrus pagrindinių apsaugos nuo srovės poveikio reikalavimus;

6.15. elektrosaugos su elektros įrenginiais ir prietaisais reikalavimus, veikiančių elektros įrenginių ir prietaisų priežiūros tvarką;

6.16. pirmosios medicinos pagalbos suteikimo priemones ir tvarką esant elektrosaugos pažeidimams.

7. Elektrikas turi turėti galiojantį pažymėjimą, suteikiantį teisę dirbti šį darbą

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

8. Atlikti patalpų elektros ūkio remonto darbus.

9. Atlikti lauko apšvietimo remonto darbus.

10. Periodiškai tikrinti šviestuvus, juos valyti, pakeisti neveikiančias lempas.

11. Dalyvauti paruošiamuosiuose darbuose prieš planinius remonto darbus ir tvarkyti patalpas po remonto darbų.

12. Šalinti gedimus užregistruotus gedimų registracijos sąsiuvinyje (saugomas pavaduotojos ūkiui kabinete).

13. Prižiūrėti lauko apšvietimą.

14. Palaikyti tvarką ir švarą mokyklos elektros apskaitos prietaisų patalpoje (el. skydinėje).

15. Vykdyti mokyklos direktoriaus, ūkvedžio pavedimus.

**IV SKYRIUS**

**ATSAKOMYBĖ**

16. Elektrikas atsako:

16.1. už nesaugų ir nepatikimą elektros apšvietimo tinklų, variklių, mechanizmų ir prietaisų darbą;

16.2. už pavestų užduočių neįvykdymą;

16.3. už saugos ir sveikatos, priešgaisrinės saugos, elektrosaugos reikalavimų pažeidimus;

1564. už žalą, padarytą mokyklai, dėl savo kaltės ar neatsargumo.

17. Už savo pareigų netinkamą vykdymą elektrikas atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Susipažinau ir sutinku

|  |  |  |  |  |
| --- | --- | --- | --- | --- |
|  |  |  |  |  |
| (Data) |  | (Parašas) |  | (Vardas, pavardė) |